Neuvoston asetus (EY) N:o 3259/94, annettu 22 päivänä joulukuuta 1994, kalastusalusten ominaisuuksista annetun asetuksen (ETY) N:o 2930/86 muuttamisesta



Virallinen lehti nro L 339 , 29/12/1994 s. 0011 - 0013

Suomenk. erityispainos Alue 4 Nide 7 s. 0003

Ruotsink. erityispainos Alue 4 Nide 7 s. 0003



NEUVOSTON ASETUS (EY) N:o 3259/94, annettu 22 päivänä joulukuuta 1994, kalastusalusten ominaisuuksista annetun asetuksen (ETY) N:o 2930/86 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että yhteisessä kalastuspolitiikassa viitataan kalastusalusten ominaisuuksiin, mikä edellyttää alusten ominaisuuksien yhdenmukaisia määritelmiä; kalastusalusten ominaisuuksista 22 päivänä syyskuuta 1986 annettu neuvoston asetus (ETY) N:o 2930/86() on annettu tätä tarkoitusta varten, kaiken yhteisön toiminnan tällä alueella olisi, aina kun mahdollista, perustuttava toimivaltaisten kansainvälisten järjestöjen jo hyväksymiin suosituksiin, kansainvälisen standardoidun aluksenmittausjärjestelmän tarve on havaittu samanmuotoisten ja -kokoisten alusten vetoisuusmittojen suuren vaihtelevuuden vuoksi; tätä tarkoitusta varten kansainvälinen aluksenmittausyleissopimus allekirjoitettiin Lontoossa 23 päivänä kesäkuuta 1969 (ICTM 1969) kansainvälisen merenkulkujärjestön (IMO) alaisuudessa, mainitussa yleissopimuksessa määritellään bruttovetoisuus aluksen kaikkien suljettujen tilojen kokonaistilavuuden funktioksi; bruttovetoisuuden määrittämismenettely esitetään yleissopimuksen liitteessä I, mainittua yleissopimusta sovelletaan 18 päivästä heinäkuuta 1994 alkaen kaikkiin tasan tai yli 24 metriä pitkiin aluksiin, jotka tekevät kansainvälisiä merimatkoja ja jotka eivät ole saaneet siitä vapautusta, mukaan lukien kalastusalukset; alle 24 metriä pitkät alukset muun muassa vapautetaan yleissopimuksesta, asetuksessa (ETY) N:o 2930/86 laajennettiin mainitun yleissopimuksen liitteen I määräyksiä koskemaan kaikkia yhteisön kalastusaluksia, jäsenvaltioilla on ollut tiettyjä vaikeuksia panna lopullisesti täytäntöön asetuksen (ETY) N:o 2930/86 aluksenmittaukseen liittyviä säännöksiä, erityisesti pienempien kalastusalusten osalta; näihin pienempiin aluksiin mainitun yleissopimuksen liitteessä I olevaa menettelyä ei tietyissä tapauksissa voida soveltaa, olemassa olevia aluksia koskevien säännösten olisi oltava joustavia, erityisesti alle 15 metriä pitkien alusten osalta, jotta näiden alusten vetoisuus voidaan arvioida, alle 15 metriä pitkien alusten osalta bruttovetoisuuden yksinkertaistettu määritelmä vaikuttaa tarkoituksenmukaiselta, tasan tai yli 15 metriä pitkät alukset olisi mitattava mainitun yleissopimuksen mukaisesti ottaen huomioon näiden alusten kansirakennusten tilavuuden suuremman merkityksen, ja jatkoaika 18 päivän heinäkuuta 1994 aikarajan jälkeen on tarpeen tasan tai yli 15 metriä, mutta alle 24 metriä pitkien alusten uudelleenmittauksen varmistamiseksi sellaisten teknisten vaatimusten vuoksi, joita alusten mittaus vuoden 1969 yleissopimuksen määrittämismenettelyn mukaisesti edellyttää, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 2930/86 seuraavasti. 1) korvataan 3 artiklan ensimmäinen luetelmakohta seuraavasti: "Aluksen leveydellä tarkoitetaan enimmäisleveyttä siten, kuin se on määritelty kansainvälisen aluksenmittausyleissopimuksen liitteessä I, jäljempänä "vuoden 1969 yleissopimus"" 2) korvataan 4 artiklan 1 kohta seuraavasti: "1. a) Kalastusaluksen vetoisuus on bruttovetoisuus sellaisena kuin se on määritelty vuoden 1969 yleissopimuksen liitteessä I. b) Kaikkien niiden uusien suurimmalta kokonaispituudeltaan tasan tai yli 15 metriä pitkien alusten, joiden rakentaminen on aloitettu 18 päivänä heinäkuuta 1994 tai sen jälkeen, bruttovetoisuus mitataan siten, kuin se on määritelty vuoden 1969 yleissopimuksen liitteessä I. c) Niiden olemassa olevien tai uusien alusten, joiden suurin kokonaispituus on alle 15 metriä, bruttovetoisuus lasketaan tämän asetuksen liitteessä esitetyn kaavan mukaisesti. d) Niiden olemassa olevien alusten, joiden luotiviivojen välinen pituus on tasan tai yli 24 metriä, bruttovetoisuus mitataan uudelleen vuoden 1969 yleissopimuksen liitteen I mukaisesti ennen 18 päivää heinäkuuta 1994. Tähän luokkaan kuuluvien sellaisten alusten osalta, jotka eivät tee kansainvälisiä merimatkoja vuoden 1969 yleissopimuksen mukaisesti ja jotka siten vapautetaan tämän yleissopimuksen määräyksistä, tätä aikarajaa siirretään 31 päivään joulukuuta 1994. e) Jäljempänä 2 ja 3 kohtaa noudattaen niiden olemassa olevien alusten, joiden suurin kokonaispituus on tasan tai yli 15 metriä, mutta luotiviivojen välinen pituus alle 24 metriä, bruttovetoisuus voidaan arvioida tämän asetuksen liitteessä esitetyn menetelmän mukaisesti sellaisissa olosuhteissa, joissa komissio pitää näitä arvoja riittävän tarkkoina. Jäsenvaltioiden on kuitenkin mitattava tähän luokkaan kuuluvien alusten vetoisuudet vuoden 1969 yleissopimuksen liitteen I mukaisesti seuraavissa olosuhteissa: - aluksen omistajan pyynnöstä, - aluksen omistajan jätettyä alustaan koskevan yhteisön taloudellista apua edellyttävän rahoitushakemuksen, jos tämä apu riippuu aluksen vetoisuudesta. Yhteisön kalastus- ja vesiviljelyalaa sekä niiden tuotteiden jalostusta ja kaupan pitämistä koskevien rakenteellisten tukitoimenpiteiden perusteista ja edellytyksistä 21 päivänä joulukuuta 1993 annetun neuvoston asetuksen (EY) N:o 3699/93(*) nojalla myönnetty yhteisön apu toteutetaan kuitenkin mainitun asetuksen voimassa olevien säännösten mukaisesti. Viittaus bruttorekisteritonneina ilmaistuun vetoisuusyksikköön voidaan säilyttää 1 päivään tammikuuta 2004 asetuksen (EY) N:o 3699/93 8 ja 9 artiklaan liittyvien apujärjestelmien toteuttamisessa edellyttäen, että tähän mittayksikköön liittyvät tiedot annetaan tiedoksi komissiolle ennen 18 päivää heinäkuuta 1994 yhteisön kalastusalusrekisteristä 19 päivänä tammikuuta 1994 annetussa komission asetuksessa (EY) N:o 109/94(**) tarkoitettujen menettelyjen yhteydessä, - jos aluksen ominaisuuksia muutetaan niin, että jäsenvaltion toimivaltaisten viranomaisten mukaan voidaan olettaa myös vetoisuuden muuttuvan huomattavasti. Jäsenvaltioiden on taattava, että kaikki muut tässä luokassa olevat alukset mitataan vuoden 1969 yleissopimuksen liitteen I mukaisesti ennen 1 päivää tammikuuta 2004. (*) EYVL N:o L 346, 31.12.1993, s. 1 (**) EYVL N:o L 19, 22.1.1994, s. 5" 3) Lisätään tämän asetuksen liitteenä oleva liite. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1995, lukuun ottamatta 1 artiklan 2 kohdan säännöksiä, jotka koskevat asetuksen (ETY) N:o 2930/86 4 artiklan 1 kohdan d alakohtaa ja joita sovelletaan 18 päivästä heinäkuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1994. Neuvoston puolesta Puheenjohtaja H. SEEHOFER () EYVL N:o C 323, 21.11.1994 () Lausunto on annettu 14 päivänä syyskuuta 1994. () EYVL N:o L 274, 25.9.1986, s. 1 LIITE "LIITE Uudet alukset, joiden suurin kokonaispituus on alle 15 metriä Niiden uusien kalastusalusten, joiden suurin kokonaispituus on alle 15 metriä, bruttovetoisuus määritellään seuraavan kaavan mukaisesti: GT = K1 x V jolloin K1 = 0,2 + 0,02 log10 V ja V on tilavuus, joka saadaan kaavalla: V = a1 (Loa x B1 x T1) jolloin: >TAULUKON PAIKKA> Olemassa olevat alukset, joiden suurin kokonaispituus on alle 15 metriä Niiden olemassa olevien kalastusalusten, joiden suurin kokonaispituus on alle 15 metriä, bruttovetoisuus määritellään seuraavan kaavan mukaisesti: GT = K1 x V jolloin V on tilavuus, joka saadaan kaavalla: V = a2 (Loa x B1 x T1) jolloin: >TAULUKON PAIKKA> Alukset, joiden suurin kokonaispituus on tasan tai yli 15 metriä, mutta luotiviivojen välinen pituus alle 24 metriä Niiden alusten, joiden suurin kokonaispituus on tasan tai yli 15 metriä, mutta luotiviivojen välinen pituus alle 24 metriä, bruttovetoisuus määritellään seuraavan kaavan mukaisesti: GT = K1 x V jolloin V on vuoden 1969 yleissopimuksessa määritelty suljettujen tilojen kokonaistilavuus. Olemassa olevien alusten osalta V voidaan väliaikaisesti arvioida kaavalla: V = a3 (Loa x B1 x T1) jolloin: >TAULUKON PAIKKA> Funktiot a1, a2 ja a3 vahvistetaan jäsenvaltioiden laivastoista kootuista edustavista otoksista tehtyjen tilastollisten analyysien perusteella. Komission päätöksessä määritellään nämä otokset, samoin kuin ulottuvuudet B1 ja T1 sekä yksityiskohtaiset säännöt näiden kaavojen soveltamisesta."